Ever Hugo Almeida

Everis Hugo Almeida (Ever Hugo Almeida; g. 1948 m. liepos 1 d.) – iš Urugvajaus kilęs Paragvajaus futbolininkas, vartininkas.

 Karjera 
Gimė Urugvajuje, Salto mieste. 1967 m. pradėjo profesionalo karjerą Montevidėjaus klube „Cerro“. 1972 m. persikėlė į Paragvajų, „Guarani“ klubą, o dar po metų – į „Olimpia“. Šiame Paragvajaus klube Everis Hugo Almeida ir praleido visą savo likusią karjerą. Su šiuo klubu jis tapo ne tik daugkartiniu Paragvajaus čempionu, bet ir du kartus laimėjo Libertadores taurę. Nuo 1973 iki 1990 m. jis vien Libertadores taurės varžybose sužaidė 113 rungtynių. Vartininkas taip pat pasižymėjo labai sėkmingu žaidimu atmušant 11 m baudinius.

1975 m. Everis Hugo Almeida priėmė Paragvajaus pilietybę.

Baigęs futbolininko karjerą, Almeida dirbo sporto žurnalistu, o vėliau ėmėsi trenerio darbo. Jis treniravo Paragvajaus, Gvatemalos, Ekvadoro klubus, 1999 m. Copa América čempionate jis treniravo Paragvajaus rinktinę.

 Laimėjimai 
 Žaidėjo karjera 
  Olimpia
 Primera División de Paraguay: 1975, 1978, 1979, 1980, 1981, 1982, 1983, 1985, 1988, 1989 m.
 Copa Libertadores: 1979, 1990 m.
 Copa Interamericana: 1979 m.
 Tarpžemyninė taurė: 1979 m.
 Supercopa Sudamericana: 1990 m.
 Recopa Sudamericana: 1991 m.

 Trenerio karjera 
  Olimpia
 Primera División de Paraguay: 1993 m.
  CSD Municipal
 Gvatemalos futbolo čempionatas: 2001, 2002, 2003 m.
  El Nacional
 Serie A: 2005, 2006 m.

 Išnašos 

 Nuorodos 

 BDFA svetainė

Kategorija:Paragvajaus futbolininkai
Kategorija:Urugvajaus futbolininkai
Kategorija:Paragvajaus futbolo treneriai